Михаил Лъкатник
Абак от Порт Саид

chitanka.info

В Порт Саид,

сред рой роднини

корабът ни спря

и о кея

да почине

морен гръб опря.

В Порт Саид,

далеч, в Египет,

друга реч звучи.

Жарки над града

се сипят

палещи лъчи.

Имам там

приятел верен —

малкият Абак.

Много мургав,

малко черен —

чуден веселяк.

Ей го. Среща ме

и вика:

— Господин Харош!

Тоз банан

топи езика…

Имам пълен кош…

С „господин Харош“

ме тачи

малкият Абак.

То за него

много значи:

хубав, мил и благ!

— Ох, хапни си!

Ай, че вкусен

мой банани, сър!

Знай Абак:

булгар и русин,

наш другар добър…

Тук дошъл

във дни проклети

империалист.

Помрачил

със самолети

небосклона чист.

Искал той

да им отнеме

слънчевия град,

който още

в древно време

тук сиял богат,

който е

гостолюбива

за Суец врата,

който две морета

слива —

да дружи света!

— Стой! — тогаз

извикал руски.

Викнал: — Стой! — булгар.

Бомби над града

не пускай,

грозен, стар

корсар!

Стой!

Над Порт Саид да грее

мирно слънце пак.

В мир и радост

да живее

в своя дом Абак.

— Махнаха се

англичаните,

господин Харош!…

Ти вземи си от бананите,

имам пълен кош…

Много мургав,

малко черен —

чуден веселяк

е приятелят ми

верен,

малкият Абак.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.